GiliGold/VAD_KnessetCorpus huggingface dataset:
אתי בנדלר: כדי לאפשר את קידום הצעת החוק הממשלתית, ולטפל בה בצורה ראויה - ולוודא שכל הפרסומות שההצעה הממשלתית אכן מכוונת אליהן, יילכו לתחנות הרדיו והן יאפשרו את הקיום- הציע חבר הכנסת שלום שמחון, יושב-ראש הוועדה, להעביר באותה הזדמנות שלא ניתן יהיה להפנות פרסומן לתחנות הבלתי חוקיות.
רוני בר-און: ובשורה התחתונה?
אתי בנדלר: זאת אומרת, חריגה מגדר הנושא זה מה שנקרא בז'רגון המשפטי שלנו כאן
אתי בנדלר: בכנסת "נושא חדש".
גדעון סער: למה הממשלה לא הביאה הצעה?
דלית דרור: יש הצעת חוק ממשלתית.
רוני בר-און: אני רוצה להבין, גב' בנדלר.
רוני בר-און: אחרי כל ההרצאה המלומדת הזאת, שואלת אותנו היועצת המשפטית מה השאלה?
רוני בר-און: חשבתי שהיועצת המשפטית תגיד לנו מה התשובה.
אתי בנדלר: יש מקרים שבהם התשובות הן CLEAR-CUT CASE.
אתי בנדלר: במקרה הזה, על פניו נראה לי שאם אני הייתי חברת כנסת והייתי צריכה להצביע, הייתי מכריעה שלא מדובר בנושא חדש, אבל אני לא יכולה לומר שתשובה אחרת לא תיתכן.
גדעון סער: מקובלת עלי עמדת חבר הכסת סלומיאנסקי, כפי שהציג אותה.
אליעזר כהן: הנושא של ערוץ 7 היה נושא פתוח וכאוב, וכל הכנסת כאבה.
אליעזר כהן: אני מכיר את העניין של החלטת בג"ץ, אבל אני רוצה לציין שערוץ 7 הוא איננו רדיו פירטי במובן הנקי של המילה.
אליעזר כהן: יש הרבה מאד ערוצים פירטיים - - -
רוני בר-און: אתה רוצה להגיד שלא במובן המלוכלך של המילה, זה במובן הנקי של המילה.
אליעזר כהן: פקחי טיסה וטייסים סובלים קשה מאד מרדיו פירטי.
רוני בר-און: ומי כמוך רגיש לבעיה הזאת.
אליעזר כהן: ערוץ 7 והערוץ ברוסית אלה שני ערוצים שיש להם קהל עצום, גדול ואופייני.
זהבה גלאון: רק שאחד חוקי, ואחד לא חוקי.
אליעזר כהן: מה שאני רוצה להגיד, שאת הערוץ הרוסי כבר סגרו - רשות השידור כבר סגרה, מחוסר תקציב - עכשיו הולכים לסגור את ערוץ 7.
רשף חן: אדוני היושב-ראש, אנחנו פה בוועדת הכנסת.
רשף חן: אנחנו לא עוסקים בערוץ 7 ובערוצים פירטיים.
רוני בר-און: אני מסכים אתך במאה אחוז.
רשף חן: השאלה שלנו היא שאלה טכנית ותקדימית.
רוני בר-און: תקדימית אני לא בטוח, אבל טכנית כן.
רשף חן: מה שמבקשים מאתנו בעצם כאן זו החלטה שהמשמעות שלה היא הגבלה משמעותית של היכולת של ועדה מוועדות הכנסת להציע הצעות לתיקון.
גדעון סער: למה על פניו?
גדעון סער: היא אמרה שזה לא CLEAR-CUT CASE.
רשף חן: בעיני זה CLEAR-CUT CASE.
רשף חן: זה בגדר הנושא.
רשף חן: הנושא הוא תחנות רדיו, הנושא הוא פרסומות, הנושא הוא מתן אפשרות לתחנות הרדיו להתרומם.
גדעון סער: משרד המשפטים מנע הסדרה של הנושא הזה, שנים הוא מונע.
רשף חן: העובדה שהממשלה בהצעתה לא חשבה על עניין זה או אחר, היא לא מעלה ולא מורידה.
רשף חן: בדיוק בשביל זה, הוועדות - יש להן את היכולת להשפיע.
זהבה גלאון: אני רוצה לתמוך בבקשתו של יושב-ראש ועדת הכלכלה.
זהבה גלאון: יש כאן משהו מעוות - אנחנו מחווים דעה על-פי היחס שלנו לערוץ 7.
זהבה גלאון: מיותר לומר מה יחסי לערוץ פירטי בלתי חוקי, מסית ומדיח.
זהבה גלאון: מה זה משנה בכלל?
זהבה גלאון: אני לא מבינה בכלל איך אנחנו יכולים - בגלל שיקולים שהם לא ענייניים - להגיד שאנחנו תומכים בהצעה של חבר הכנסת סלומיאנסקי, עם כל הכבוד לו.
יולי יואל אדלשטיין: אני חושב שאנחנו צריכים למקד עוד יותר את הנושא, כפי שכבר הציע אחד מעמיתי.
יולי יואל אדלשטיין: אין כלל וכלל לכרוך מין בשאינו מינו, ולהשאיר את זה בטיפולה של אותה ועדה משותפת- שאני מזכיר, הוקמה אד הוק לטיפול באותה הצעה שכולנו דנו בה לילות כימים.
רוני בר-און: מי נגד, ומכיוון שכך, הוא בעד הצעתו של יושב-ראש ועדת הכלכלה לראות בזה נושא כרוך ולהמשיך בדיון?
רוני בר-און: אם כך, אנחנו רואים בזה נושא חדש, ויצטרכו להפריד את הדיון בעניין הזה.
רוני בר-און: הצעת חוק מאבטחים אזרחיים, התשס"ג-2003, פ/747 – חבר הכנסת איתן כבל
רוני בר-און: אנחנו עוברים לדון בנושאים שעניינם בקשות של חברי כנסת להקדמת דיון בהצעות חוק לפני הקריאה הטרומית, מה שאנחנו קוראים בלשון העם פטור מחובת הנחה.
רוני בר-און: בבקשה, חבר הכנסת כבל.
רוני בר-און: נא להציג למה אתה מבקש פטור מחובת הנחה.
איתן כבל: אני מבקש את הפטור כיוון שהנושא הזה נמצא באופן דחוף על סדר-היום הציבורי.
איתן כבל: כל נושא האבטחה במדינת ישראל היום פרוץ לחלוטין.
איתן כבל: המאבטחים – אין להם כלל וכלל זכויות, הנושאים שלהם אינם מעוגנים.
איתן כבל: אני מבקש לבצע שני שלבים –לבנות מעגל מוסדר בחקיקה שיסדיר את הסמכויות ואת הזכויות של המאבטחים, ושנית לגעת בנושא נוסף – לשדרג את מעמדם במובן של מי יכול להיות מאבטח.
איתן כבל: את כל הנושאים האלה אני מבקש להעלות בחקיקה.
איתן כבל: כל אדם שפונה היום לחברת כוח-אדם ומבקש לעבוד באבטחה, אחרי בדיקה מינימלית יכול לעבור.
דלית דרור: חבר הכנסת כבל הגיש את הצעתו באמצע מאי, כך שגם אם אנחנו לא נותנים פטור מחובת הנחה, בעוד כשבועיים יסתיים המועד.
רוני בר-און: זה חטאיי, אין שום סיבה שהממשלה תיהנה מחטאיי, אז אל תבואי ותגידי שלמרות שהוא הגיש זאת במאי, ממילא בעוד שבועיים זה נגמר, אבל לעומת זאת עדיין אין לכם עמדה.
דלית דרור: בשם הממשלה, אני מבקשת שזה לא יעלה השבוע כיוון שאין לנו עמדת ממשלה.
דלית דרור: נדמה לי שזה גם לא רצוי לחבר הכנסת המציע, שתהיה התנגדות רק בגלל שאין עמדת ממשלה.
רוני בר-און: חבר הכנסת כבל, האם אתה מוכן להמתין עם בקשתך שבוע כדי שנקבל עמדת ממשלה?
איתן כבל: אבל נצביע על כך עכשיו.
איתן כבל: היו"ר רוני בר-און:
איתן כבל: ברשותך, אדוני, אני רוצה להתייחס לסדרי עבודת הממשלה.
איתן כבל: אני הנחתי את זה, מה זאת אומרת אין להם עמדה?
איתן כבל: אני רוצה להבין.
דלית דרור: אני יכולה להסביר איך ועדת השרים עובדת.
דלית דרור: היו"ר רוני בר-און:
דלית דרור: עמדה צריכה להתקבל תוך 45 יום, ויש אלפי הצעות.
דלית דרור: אנחנו דנים רק במה שנדון באותו שבוע.
דלית דרור: אני מאד מודה לך, חבר הכנסת כבל.
דלית דרור: העניין יידון בעוד שבוע.
דלית דרור: אם תהיה הסכמה של הממשלה – לא יהיה צורך לדון בעניין הזה, וההצעה תקבל את הפטור הזה.
דלית דרור: הצעת חוק מפת הדרכים (יישום הסעיפים המתייחסים לממשלת ישראל)
רוני בר-און: פטור מחובת הנחה – הצעת חוק מפת הדרכים (יישום הסעיפים המתייחסים לממשלת ישראל)(הוראת שעה 2003), התשס"ג-2003, פ/881, של חבר הכנסת ד"ר אחמד טיבי.
אחמד טיבי: הצעת החוק הזאת תבוא למליאה בעוד שבועיים, כמדומני, אבל מטרת הסעיף שבו חבר כנסת יכול לבקש פטור מחובת הנחה היא עניין של דחיפות.
אחמד טיבי: כאן לא מצביעים על עצם התמיכה או ההתנגדות למפת הדרכים, ולכן אני פונה לחברי הקואליציה – כאשר אתם פוטרים מחובת הנחה, אין פה כדי לומר כן למפת הדרכים, מה עוד שהממשלה מתנגדת למפת הדרכים.
אחמד טיבי: היו"ר רוני בר-און:
דלית דרור: זה נושא פוליטי לגמרי.
דלית דרור: הממשלה, אם היא לא מסכימה – אז היא מתנגדת.
מאיר פרוש: למרות שאולי אני פטור מלהתייחס מכיוון שחבר הכנסת טיבי פנה לחברי הקואליציה- ואני באופוזיציה – אבל בכל אופן אני כן רוצה להתייחס.
מאיר פרוש: אתה מבקש שממשלת ישראל תאשר את מפת הדרכים, ואתה גם מבקש שהיא תיישם את זה.
מאיר פרוש: אם היית אומר שאבו מאזן – שבהחלטה שלו כתוב שהוא מאשר – גם הולך ליישם, ואתה מבקש מממשלת ישראל שתאשר ותיישם, אז יש פה סימטריה מסוימת.
זהבה גלאון: אדוני היושב-ראש, הנושא של מפת הדרכים הוא שנוי במחלוקת.
קריאה: למה שנוי במחלוקת?
זהבה גלאון: הוא שנוי במחלוקת, כי אם ראש הממשלה בעד מפת הדרכים, ויו"ר הקואליציה נגד מפת הדרכים – אז זה שנוי במחלוקת.
גדעון סער: זה נושא לחקיקה?
גדעון סער: לקיים או לא לקיים הסכמים?
גדעון סער: הם קיימו הסכם אחד?
גדעון סער: אם היית יכולה לאכוף התנהגות על הרשות הפלסטינית, הייתי יכול להבין את זה.
אחמד טיבי: אבל חוקי מדינת ישראל חלים על ממשלת ישראל.
זהבה גלאון: אני בכלל חושבת שהסכמים מדיניים – וזה כבר עונה לחבר הכנסת ארדן – לא צריכים להביא בחקיקה.
זהבה גלאון: אבל, אם הנושא עומד על סדר-היום והוא בא בחקיקה, יש לכם כזה רוב, אז תפילו אותו במליאה.
גדעון סער: אבל זה לא נושא לחקיקה.
זהבה גלאון: אז תפילו אותו במליאה.
זהבה גלאון: אם אתה כל-כך בטוח שכל הקואליציה שלך מתייצבת לימינו של ראש הממשלה, תפילו אותו במליאה, תנו לו את האפשרות.
גדעון סער: הצעת החוק הזאת היא אפרוח שעוד לא גדלו לו הנוצות.
גדעון סער: היו"ר רוני בר-און:
אחמד טיבי: הוא חידד עוד יותר.
אחמד טיבי: אם כן, מי בעד הצעתו של חבר הכנסת ד"ר אחמד טיבי לפטור מחובת הנחה את הצעת החוק שהוא הגיש?
אחמד טיבי: בעד – 7
מאיר פרוש: אני בעד בגלל שאני נגד הקואליציה.
רוני בר-און: הבקשה לא אושרה.
רוני בר-און: ההצעה שהונחה על שולחננו היא הצעה לתיקון תקנון הכנסת בנושא ערעורים על החלטת יושב-ראש הכנסת והסגנים בנוגע להצעות דחופות לסדר-היום.
רוני בר-און: המספרים – גם לטעמו של יושב-ראש הכנסת, לאחר שהוא ראה אותם – אינם מצדיקים כרגע דיון בנושא תיקון התקנון.
רוני בר-און: התאמת התקנון לחוק יסוד: הממשלה החדש בנושא הבעת אי-אמון בממשלה
רוני בר-און: הנושא הבא הוא דיון משולב בסעיפים ד' ו- ה', נושא שבפעם האחרונה שדנו בו – נוכח התלהטות היצרים – אי-אפשר היה להמשיך לקיים דיון בוועדה, והדיון הופסק.
גלעד ארדן: סעיף 36 – שאתם מכירים אותו ודאי יותר טוב ממני – קובע שראש הממשלה יכול להעמיד להצבעה ולהפוך להצבעת אמון או אי-אמון כל סעיף שנמצא על סדר-היום, פרט להצעה לסדר ועוד נושא.
גלעד ארדן: בנושא שהוא כל-כך עקרוני – כשלפחות לדעתי, רוב חברי הכנסת מגיעים לכנסת עם עמדות מאד-מאד ברורות ומצפוניות בנושא הזה – אני רוצה לעשות הבחנה נוספת.
גלעד ארדן: להבדיל מהצבעות בנושאי תקציב או בנושאים חברתיים, שבהם אם הממשלה טועה והכריחה את חבריה על-ידי הצבעת אמון לתמוך בטעות שלה, תמיד אפשר לתקן את זה, בנושא של אישור הסכם מדיני שהממשלה חותמת עליו מול מדינה אחרת, מול רשות אחרת, לצערי – זה נושא בלתי הפיך.
גלעד ארדן: הייתי מבקש שתנסו לשקול את זה – נכון שזה קשה – אבל גם בניתוק מהמצב הנוכחי.
זהבה גלאון: כמו שאתה עשית.
זהבה גלאון: בניתוק מהמצב הנוכחי.
גלעד ארדן: בעוד עשר שנים יכול לבוא ראש ממשלה שיביא הסכם מאד-מאד קיצוני – שגם בתוך סיעתו יהיה אפילו רוב נגדו - ולכן אני חושב שגם במצב כזה, גם חברי האופוזיציה לא היו רוצים שאותו ראש ממשלה יוכל לחייב את סיעתו - על-ידי הליך תקנוני טכני - לתמוך בדבר שכל-כך מנוגד למצפונם.
מאיר פרוש: אבל הוא יצטרך לענות.
מאיר פרוש: הוא או אחד משריו צריך לומר כן או לא - אם זה אמון או אי-אמון.
מאיר פרוש: נניח יהדות התורה תגיד אני רוצה לראות בזה אי-אמון.
גדעון סער: עדיין היא יכולה.
יולי יואל אדלשטיין: אמון לא, רק אי-אמון.
יולי יואל אדלשטיין: אמון - רק ראש הממשלה או השר המקשר.
גדעון סער: אבל אם חבר הכנסת פרוש אומר אני רוצה לראות בזה אי-אמון, עדיין ראש הממשלה יכול להגיד במקום אני מבקש הצבעת אמון עכשיו.
אחמד טיבי: אני מבקש להסיר זאת מסדר-היום, אדוני.
גלעד ארדן: לא הבנתי - חבר הכנסת סער טמן לי פח.
גדעון סער: אתה פשוט לא בחנת את כל התקנון.
מאיר פרוש: חבר הכנסת גלעד ארדן, אתה מנסה לומר - אפילו אם תשנו את התקנון, ואנחנו חברי סיעת הליכוד, לא נהיה מחויבים או ראש הממשלה לא יוכל לעשות את האקט בנושאים מדיניים, אבל אתם כסיעות תוכלו לעשות את זה.
זהבה גלאון: גלעד, מה שאומר חבר הכנסת פרוש הוא כך.
זהבה גלאון: נניח שאתם הסיעה הגדולה - אתם הסיעה שאליה זה מתייחס - אתה אומר אני מבקש לשחרר אותי, אבל באה מחר יהדות התורה, למשל, או אנחנו, ואנחנו אומרים אנחנו מבקשים לראות בזה הצעת אי-אמון.
זהבה גלאון: ברגע שהוא אומר את זה, כל הרעיון שלך מתרוקן מתוכן.
זהבה גלאון: אני לא מדברת עכשיו על הדברים העקרוניים שיש לי נגד זה, אבל זה מתרוקן מתוכן.
זהבה גלאון: אלא אם כן אתה אומר אף אחת מסיעות הבית לא תוכל לעשות את זה - שלזה גם אתה אפילו לא התכוונת.
זהבה גלאון: חבר הכנסת גלעד ארדן, מה שאתה אומר - אני רוצה לאפשר לעצמי את הפריבילגיה.
זהבה גלאון: אני לא עד כדי כך לא מבין שאני אגיד שכל שאר סיעות הבית לא יוכלו, אבל ברגע שאני מאפשר לאחת מסיעות הבית, אני משאיר לראש הממשלה את האפשרות להגיד אני מבקש לראות בזה הצבעת אמון.
גלעד ארדן: אפשר בהשגות על זה גם לשלול ממנו את האפשרות להפוך את זה.
זהבה גלאון: חבר הכנסת ארדן, אני רוצה להעיר שתי הערות, ואני עכשיו מדברת ברצינות, לא בציניות.
זהבה גלאון: על כך אני רוצה להעיר שתי הערות - אחת תקנונית ואחת אידיאולוגית מהותית, ולפני כן הערה עקרונית.
זהבה גלאון: אותו דבר כאן.
זהבה גלאון: זה לא עניין לשינוי תקנון - ואני אומרת זאת ברמה העקרונית של איך צריך להיות בנוי תקנון.
גלעד ארדן: אני לא בא לתחום.
גלעד ארדן: ההיפך.
זהבה גלאון: אתה בא ואומר - בעניינים שהם הסכמים מדיניים, שהם נושאים מצפוניים- אני רוצה שיהיה לי מרחב תמרון.
זהבה גלאון: בשביל מרחב התמרון הזה, אתה אומר - אני מנסה לראות איך אני משנה את התקנון.
זהבה גלאון: ראשית, זה גורם לזילות של התקנון.
זהבה גלאון: שנית, אתה יוצא ושכרך בהפסדך.
זהבה גלאון: נניח עכשיו יש לך רוב - אני משנה את זה, אני יו"ר הסיעה הגדולה - בעצם מישהו יכול "לדפוק" אותך במובן זה שאני שם אי-אמון, ואז ראש הממשלה מוצא את עצמו במצב שהוא חייב להכריז על זה אמון, ולא הרווחת.
זהבה גלאון: אני חושבת שזה מסוג הדברים שחבר כנסת - וזה נכון מכל מפלגה, דרך אגב - צריך לעשות זאת במסגרת פעילות פרלמנטרית בסיעה שלו, לבקש חופש הצבעה.
זהבה גלאון: למשל בנושאים מהסוג הזה, אני חושבת שצריך לבוא לישיבת סיעה ולהגיד - אני רוצה חופש הצבעה, לבוא לוועידת המפלגה ולנסות בחוקת המפלגה.
זהבה גלאון: אי-אפשר לעשות זאת בגלל קונסטלציה פוליטית.
זהבה גלאון: היום, התקנון משחק לטובתך בגלל הרוב, ומחר הוא לטובתי - ואני גם לא רוצה שזה יהיה לטובתי בסיטואציה כזאת.
גלעד ארדן: אני גם חושב שכאשר אהוד ברק היה ראש ממשלה, הייתי רוצה שהוא לא יוכל להפוך את זה להצבעת אמון או אי-אמון.
גלעד ארדן: זה דבר שהוא בלתי הפיך.
גלעד ארדן: גם כאשר ביבי חתם על הסכם חברון, הייתי רוצה כך.
אחמד טיבי: אדוני היושב-ראש, לאחר הסבריו המעמיקים של עמיתי לאופוזיציה, חבר כנסת פרוש, למעשה הצעת התיקון של חבר הכנסת גלעד ארדן היא ריקה מתוכן.
אחמד טיבי: אין לה שום יישום פרקטי בהצבעות בכנסת, ומה שמתכוון אליו מלכתחילה חבר כנסת ארדן לא ייושם.
גדעון סער: לאחר שלחבר הכנסת טיבי היתה באופן יוצא מגדר הרגיל הצעה טובה, אני רוצה לשאול את חבר הכנסת ארדן - לפני שאני מתייחס - האם הוא מקבל את הצעתו של חבר הכנסת טיבי.
גדעון סער: אם כך, אני רוצה לנמק, אדוני היושב-ראש - ולי גם יותר קל וגם יותר קשה מכיוון שמבחינה מדינית אני קרוב להשקפתו של חבר כנסת ארדן, וער לאותה תחושה שהוא מצוי בה.
גדעון סער: נכון שחופש ההצבעה הזה - לא ראוי שיחול על מי שנושא בתפקיד מיניסטריאלי, מהטעם של עיקרון האחריות המשותפת, אבל בנושאים הלאומיים הקרדינליים, אמונתי שצריך שיהיה חופש הצבעה.
גדעון סער: קודם כל, עמדו כבר על כך שזה לא יביא לתוצאה.
גדעון סער: דהיינו, האפשרות להציע אי-אמון לסיעות האופוזיציה תביא לאותה תוצאה שחבר הכנסת ארדן רוצה להימנע ממנה.
גדעון סער: שנית, יבואו כאלה שיטענו - מה עם נושא התקציב, אולי נחריג גם את הסמכות לגבי נושא התקציב, לגבי דבר כזה, לגבי דבר אחר.
זהבה גלאון: תוך כדי הדיבור הוא פוגע באופוזיציה, בהבל פה.
גדעון סער: אני מציין דבר שנאמר על-ידי היועצת המשפטית בנייר שהוגש כאן לוועדה.
רשף חן: אני חושב שההצעה הזאת משקפת איזשהו היפוך יוצרות.
רשף חן: אומר חבר הכנסת ארדן - לגבי עניינים פשוטים, טריוויאליים, קטנים - אין בעיה שיפעילו את המנגנון; לגבי דברים חשובים - פה אני מבקש שיתנו לי חופש הצבעה.
רשף חן: יכול להיות שמבחינה פוליטית, ראש הממשלה יעדיף לא לעשות את זה, יכול להיות שמבחינה פוליטית-פנימית בתוך הסיעה שלו הוא יעדיף לא לעשות את זה, אבל הרעיון של לשלול ממנו את היכולת, את הזכות החוקית התקנונית לעשות את זה - נראה לי בניגוד לרוח החוק.
מאיר פרוש: קודם כל אני רוצה להעיר לחבר הכנסת סער.
מאיר פרוש: כשאתה אומר שבמקרה שיש חופש הצבעה, יש קושי עם הנושאים בתפקיד מיניסטריאלי.
גדעון סער: אם הם לא יכולים להצביע עם הממשלה - אני לא אוהב את זה ששר מדבר נגד מדיניות הממשלה, וממשיך לכהן בה.
גדעון סער: אבל, כאשר מנחם בגין הביא לבית את הסכמי קמפ-דיוויד, הוא אמר לחברי הממשלה אתם צריכים להצביע, לכם אין ברירה...
מאיר פרוש: אני רוצה לתקן אותך ולומר שבסוף הכנסת ה-14, נתניהו מכובדנו הביא לכאן את הסכם וואי פלנטיישן, ושרי המפד"ל - יצחק לוי ושאול יהלום - הצביעו נגד, והוא השאיר אותם כחברים בממשלה.
גדעון סער: אבל זה לא תקין.
גדעון סער: זה דבר שתוקן על-ידי ראש הממשלה הנוכחי בהצבעת שרי ש"ס בכנסת הקודמת.
גדעון סער: הקלקולים האלה תוקנו, אלה דברים שלא יחזרו עוד.
זהבה גלאון: אבל נתניהו היה רכיכה.
מאיר פרוש: נתניהו סבר שאם הוא התגלגל לקונסטלציה מסוימת שהוא היה צריך לוותר, הוא לא צריך לגרור אחריו את המפד"ל.
זהבה גלאון: כן, הוא גלגל אותנו רחוק.
גדעון סער: ומה קרה?
גדעון סער: גם הם הצביעו נגד וגם הממשלה נפלה.
מאיר פרוש: חבר הכנסת ארדן, אתה מנסה לעשות לעצמך חיים קלים.
מאיר פרוש: אתה רוצה להיות בליכוד, כשראש הממשלה אומר- אתה הלכת תחת הכנפיים שלי, ידעת שאני בעד מפת הדרכים.
מאיר פרוש: במלים אחרות, תגיד תודה שהכנסתי אותך לרשימה.
מאיר פרוש: אתה ברשימה שלי, עם 38 מנדטים, וכך אני רוצה.
מאיר פרוש: בעצם זה היה חלק מקווי היסוד של הממשלה – כאשר מפת הדרכים ונאום הרצליה היו בפנים, ואתה ידעת שאתה הולך לקראת זה.
גדעון סער: סליחה, אתה טועה.
גדעון סער: מפת הדרכים לא היתה בקווי היסוד, נאום הרצליה כן.
גדעון סער: יש הבדל גדול.
גדעון סער: היו על כך ויכוחים עם סיעת שינוי במשא ומתן הקואליציוני.
מאיר פרוש: הנאום בהרצליה כלל את מפת הדרכים.
מאיר פרוש: חבר הכנסת ארדן, חבריך בליכוד מצפים ממך שאתה תרים את נס הדגל ותאמר לראש הממשלה – אתה מביא לפה את מפת הדרכים, אני אהיה נגד.
מאיר פרוש: מה המחיר של זה?
מאיר פרוש: לא תיתן לי לעלות מעל הדוכן מטעם הליכוד, תפטר אותי מחברויות בוועדה.
מאיר פרוש: זה מה שמצפים ממך.
גדעון סער: אין סכנה שיוטלו עליו סנקציות בגין התנגדות למפת הדרכים.
מאיר פרוש: מה שכן, אתם צריכים לסמוך על יושרו של שרון – הוא יתנהג אתכם כמו שנתניהו התנהג עם המפד"ל.
מאיר פרוש: תצביעו נגד ותצביעו אי-אמון בי – ולמרות זאת הוא לא יפגע בכם.
גדעון סער: זו החלטת סיעה, זו לא החלטה של ראש הממשלה.
מאיר פרוש: אני הייתי מצפה משרון – שהטיף כל השנים להתיישבות ביהודה ושומרון – כאשר יבוא גלעד ארדן, כחבר כנסת צעיר ונחמד, וגדעון סער – הצעירים – תצביעו אי-אמון בראש הממשלה, הוא לא יפגע בכם.
מאיר פרוש: זה היושר שאני הייתי מצפה ממנו, אבל לא לבקש מאתנו שנפטור אותך – דווקא נעמיד אותך במבחן.
מאיר פרוש: ראש ממשלה מכריז אמון ואתה מצביע בו אי-אמון.
זהבה גלאון: ומה יהיה עם השרים?
גדעון סער: אני רוצה להבהיר לחבר הכנסת פרוש – בחוק קבוע, כאשר מדובר על אדם המצביע נגד בהצבעת אי-אמון, מדובר להצביע נגד עמדת סיעתו.
גדעון סער: מי שקובע זה לא ראש הממשלה, בכל הכבוד שיש לנו לראש הממשלה, אלא הסיעה קובעת מה עמדתה לעניין הצבעת אי-אמון.
מתן וילנאי: חבר הכנסת גלעד ארדן, זה הדבר המהותי ולכן אתה יושב כאן.
מתן וילנאי: שום חקיקה לא תעזור לך.
מתן וילנאי: זה המצפון שלך – בין מה שהביא אותך לכאן לבין החלטות הסיעה שלך, כפי שחבר הכנסת גדעון סער אמר – אתה יכול להחליט שזה מספיק קשה לך, שאתה קם ומוציא את עצמך מהציבור, ואתה לא תהיה חבר הכנסת הראשון שעושה את זה.
מתן וילנאי: זאת ההתמודדות האמיתית, לכן אתה פה ולכן כולנו כאן.
מתן וילנאי: אני העברתי את חוק הקולנוע, על אפו ועל חמתו של ראש הממשלה שלי.
מתן וילנאי: לא היה פשוט העניין, כעסו עלי מאד, וסיכנתי את מעמדי – חשבתי שחוק הקולנוע שווה את זה.
אליעזר כהן: הנושא הוא חשוב ומאד קריטי.
אליעזר כהן: אני באתי בידיעה שאני תומך בחבר הכנסת גלעד ארדן, אבל ההערה של חבר הכנסת פרוש מאד קולעת.
אליעזר כהן: אמנות בינלאומיות זה סעיף רציני מאד בכל חוקות העולם, ויש לנו הצעה רצינית מאד לפתרון לטווח ארוך - חבר כנסת ארדן הוא חבר ועדת החוקה, חוק ומשפט – של פרופסור אלברשטיין, בעלת שם עולמי בנושא, ואנחנו נעלה את זה.
אליעזר כהן: היו"ר רוני בר-און:
גלעד ארדן: אני מקבל את דבריו של חבר כנסת וילנאי וכן של חבר כנסת פרוש, שמי שמגיע לפה – וזה באמת מהות העניין – אין ספק שאם זה מגיע להצבעה, הוא צריך להצביע על-פי צו מצפונו, ואני – בכל הכבוד הראוי – אם זה יגיע להצבעת אמון או אי-אמון, אצביע אי-אמון בממשלה במצב כזה.
זהבה גלאון: אל תתחייב.
גלעד ארדן: אני מתחייב.
אחמד טיבי: שהיא לא עשתה בחיים.
גלעד ארדן: לכן חשבתי שחברי הכנסת לא היו רוצים שכאשר יגיע הסכם כזה – ויכולים להיום גם הקשרים אחרים בעתיד – אז חבר כנסת מסוים שאולי כן חושש להיות מודח לאחר מכן ממפלגתו על-ידי הליכים פנימיים, וגם זה אפשרי, לא רק הסנקציות שאתם ציינתם – יתמוך במשהו שהוא לא היה תומך בו במצב אחר, ובכך יקרה נזק לטווח ארוך למדינת ישראל.
גלעד ארדן: היו"ר רוני בר-און:
איתן כבל: אני מבקש להגיש רוויזיה על הנושא של חבר הכנסת שלום שמחון- טענת חריגה מגדר הנושא.
גדעון סער: הוא לא יכול להגיש רוויזיה עכשיו.
גדעון סער: עברנו שישה נושאים בסדר היום, אתה עושה צחוק?
קריאה: לא דנו בסעיף ה' שעל סדר-היום – התאמת התקנון לחוק יסוד: הממשלה החדש בנושא הבעת אי-אמון בממשלה.
גדעון סער: מה פתאום.
גדעון סער: רוצים לכפות עלינו לדון בכך לפני שנדברנו עם האופוזיציה?
גדעון סער: היו"ר רוני בר-און: סליחה.
גדעון סער: אתם פה כדי לתת ייעוץ משפטי לוועדה ולי.
גדעון סער: אני מבקש לא להתערב בענייני סדר-היום.
גדעון סער: החלטתי שזה לא נדון עכשיו, תיכנסו אלי אחר-כך ונראה מה לעשות עם זה.
גדעון סער: גם מחר יש יום, אף אחד לא הולך הביתה היום.
גדעון סער: למרות שאולי דעתם לא נתקבלה, אף אחד מפה לא הולך להתפטר, כולם יהיו פה מחר.
גדעון סער: ה.
גדעון סער: קביעת ועדות הכנסת לדיון בהצעות חוק ובהצעות לסדר היום שהועברו מהמליאה הצעת חוק לתיקון פקודת הנזיקין (נוסח חדש)(הגדרת בן זוג), התשס"ג-2003 של חבר הכנסת אהרן רוני בריזון וקבוצת חברי הכנסת, פ/88 – הכנה לקריאה ראשונה
רוני בר-און: אנחנו צריכים לקבוע ועדות לדיון בהצעות חוק.
רוני בר-און: הצעת חוק לתיקון פקודת הנזיקין (נוסח חדש)(הגדרת בן זוג), התשס"ג-2003, חבר הכנסת אהרן רוני בריזון וקבוצת חברי כנסת, פ/88 – הכנה לקריאה ראשונה.
רוני בר-און: נשמעה הצעה להעביר את הצעת החוק לדיון בוועדת העבודה, הרווחה והבריאות.
רוני בר-און: הצעה אחרת – אין.
רוני בר-און: אנה שניידר: יש תקנון הכנסת.
רוני בר-און: זה צריך להיות בוועדת החוקה, חוק ומשפט.
רוני בר-און: רוני בריזון: אני מבקש לוועדת החוקה, חוק ומשפט.
רוני בר-און: גדעון סער: אני תומך בעמדתו של חבר הכנסת בריזון.
רוני בר-און: יאיר פרץ: אדוני היושב-ראש, אני מבקש לשמוע את חוות הדעת של היועצת המשפטית.
רוני בר-און: היו"ר רוני בר-און: אני שמעתי באוזן, זה מתאים לחוות הדעת של היועצת המשפטית - לוועדת החוקה.
רוני בר-און: מי בעד ההצעה שהנושא יועבר לוועדת החוקה, חוק ומשפט?
רוני בר-און: ה צ ב ע ה בעד ההצעה להעביר את הצעת החוק לוועדת החוקה, חוק ומשפט – רוב בעד ההצעה להעביר את הצעת החוק לוועדת העבודה, הרווחה והבריאות – 3 נמנעים – אין הבקשה להעביר את הצעת חוק לתיקון פקודת הנזיקין (נוסח חדש)(הגדרת בן זוג), התשס"ג-2003 לדיון בוועדת החוקה, חוק ומשפט, לשם הכנתה לקריאה ראשונה, נתקבלה.
רוני בר-און: אני קובע, אפוא, שהצעת החוק תועבר לוועדת החוקה, חוק ומשפט.
רוני בר-און: הצעת חוק רישום מען (תיקוני חקיקה), התשס"ג-2003, של חבר הכנסת אורי יהודה אריאל, פ/659 – הכנה לקריאה ראשונה
רוני בר-און: הצעת חוק רישום מען (תיקוני חקיקה), התשס"ג-2003 – של חבר הכנסת אורי יהודה אריאל, פ/659 – הכנה לקריאה ראשונה.
רוני בר-און: יש הצעה להעביר זאת לדיון בוועדת העבודה, הרווחה והבריאות.
רוני בר-און: יורי שטרן: לוועדת הפנים ואיכות הסביבה.
רוני בר-און: מי בעד להעביר את הצעת החוק לוועדת הפנים ואיכות הסביבה?
רוני בר-און: ה צ ב ע ה בעד ההצעה להעביר את הצעת החוק לדיון בוועדת הפנים ואיכות הסביבה – רוב בעד ההצעה להעביר את הצעת החוק לדיון בוועדת העבודה, הרווחה והבריאות – אין נמנעים – אין הבקשה להעביר את הצעת חוק רישום מען (תיקוני חקיקה), התשס"ג-‏2003 לדיון בוועדת הפנים ואיכות הסביבה נתקבלה.
רוני בר-און: הצעת החוק עוברת לדיון בוועדת הפנים ואיכות הסביבה.
רוני בר-און: הצעה לסדר-היום בנושא "חובת היחיד כלפי החברה – חובת החברה כלפי היחיד"
רוני בר-און: קביעת ועדות לדיון בהצעות לסדר-היום.
רוני בר-און: הצעה לסדר-היום של חבר הכנסת אברהם רביץ- "חובת היחיד כלפי החברה – חובת החברה כלפי היחיד".
רוני בר-און: יש הצעה להעביר לוועדת העבודה, הרווחה והבריאות, או לוועדת החינוך והתרבות, או לוועדות נוספות כפי שמישהו מעלה כאן.
רוני בר-און: האם מישהו חושב על ועדה אחרת?
רוני בר-און: מי בעד העברה לוועדת העבודה והרווחה?
רוני בר-און: מי בעד ועדת החינוך והתרבות?
רוני בר-און: ה צ ב ע ה בעד ההצעה להעביר את הנושא לוועדת העבודה, הרווחה והבריאות – 2 בעד ההצעה להעביר את הנושא לוועדת החינוך והתרבות – 4 נמנעים – אין ההצעה להעביר את הנושא לוועדת החינוך והתרבות נתקבלה.
רוני בר-און: הנושא עובר לוועדת החינוך.
רוני בר-און: הצעה לסדר היום בנושא "התבטאויות קיצוניות של גורמים פוליטיים ורבנים כנגד ראש הממשלה ושרים" – חברי הכנסת שאול יהלום, רוני בריזון ואורית נוקד
רוני בר-און: דיון בהצעות לסדר-היום: "התבטאויות קיצוניות של גורמים פוליטיים ורבנים כנגד ראש הממשלה ושרים", של חברי הכנסת שאול יהלום, רוני בריזון ואורית נוקד.
רוני בר-און: נשמעה הצעה להעביר את הנושא לדיון בוועדת החוץ והביטחון.
רוני בר-און: בעד ההצעה להעביר את הנושא לוועדת החוץ והביטחון – 3
רוני בר-און: ההצעה להעביר את הנושא לדיון בוועדת החוקה, חוק ומשפט נתקבלה.
יצחק הרצוג: מה עם הרוויזיה?
גדעון סער: איזה רוויזיה.
גדעון סער: הנושא הבא על סדר היום הוא בשונות.
גדעון סער: במסגרת זו אני מבקש לקבוע את סדרי הדיון בנושא שעולה היום לסדר המליאה – דיון בדוח נציב הדורות הבאים, על-פי סעיף 47(א).
עמרי שרון: אדוני היושב-ראש, הדוח יוגש היום בצהרים, זאת אומרת אנחנו הולכים כאן לדון על משהו שעוד לא ראינו אותו בעצם.
זהבה גלאון: מה עם התוכנית הכלכלית?
זהבה גלאון: כשדנו עליה, גם ראית אותה קודם.
זהבה גלאון: היו"ר רוני בר-און: מיהו יוזם הדיון?
זהבה גלאון: חבר הכנסת עמרי שרון – אתה יושב-ראש ועדת המשנה לעניין נציבות הדורות הבאים – האם אתה יכול לעשות איזושהי קונצסיה על סדר-היום?
זהבה גלאון: הצעתך מאד נראית לי, צריך לשאול את מזכיר הכנסת.
זהבה גלאון: אומר חבר הכנסת שרון – שהוא יושב-ראש ועדת המשנה לעניין נציבות הדורות הבאים, ושממילא הוא זה שהוא בעל האינטרס המובהק בדיון בדוח נציב הדורות הבאים, שמכיוון שהדוח יונח רק בצהרים ומכיוון שאנחנו רוצים לעיין בדוח, ומכיוון שבלי עיון בדוח ממילא לא יהיה ערך לדיון – הוא מציע להסיר זאת היום מסדר-היום ולקיים על כך דיון בשבוע הבא.
זהבה גלאון: השאלה שאני שואל אותך – כסגן מזכיר הכנסת – האם הוא יכול לעשות את זה, או שסדר היום הוא משהו שכבר התפרסם ולאף אחד אין לגביו שום זכויות.
זהבה גלאון: גדעון סער: חבר הכנסת יולי אדלשטיין, תעלה את זה בנשיאות הכנסת.
זהבה גלאון: דוד לב: סדר היום השבועי מובא לישיבת יושב-ראש הכנסת והסגנים, קרי הנשיאות, ולכן כל מי שרוצה לטעון טענה – יכול לומר את מה שיאמר.
זהבה גלאון: היו"ר רוני בר-און:
זהבה גלאון: כך או כך, תוכל לטעון את הטענה הזאת בנשיאות, אבל אם הטענה שלך לא תתקבל- אנחנו צריכים טנטטיבית לקבוע סדרי דיון.
זהבה גלאון: דוד לב: אדוני היושב-ראש, כדאי רק להפנות את תשומת הלב מהיכן נובע כל הנושא – מסעיף 32(5) ומסעיף 34(ט) לחוק הכנסת, העוסק בנציב הדורות הבאים.
זהבה גלאון: כפי שאמר סגן מזכיר הכנסת, אם בדעתך שלא לקיים היום דיון – אין שום בעיה שתבקש זאת בנשיאות הכנסת.
זהבה גלאון: דא עקא, שאם הנשיאות לא תיעתר לבקשה שלך – אני מוכרח להיות מצויד בהחלטה על סדרי דיון.
זהבה גלאון: לכן, טנטטיבית אני קובע, שבהתקיים הדיון היום, אלה סדרי הדיון.
זהבה גלאון: על דעת יושב-ראש הקואליציה ויושב-ראש האופוזיציה – במקום שהדיון יהיה אישי, כפי שנקבע בחוק, הדיון יהיה סיעתי.
יצחק הרצוג: שלוש דקות לכל סיעה.
יצחק הרצוג: גדעון סער: רק למען ההגינות - היתה בקשה של יושבת-ראש האופוזיציה.
יצחק הרצוג: אני תומך בשלוש דקות לסיעה, אבל כשהיינו אצל יושב-ראש הכנסת, היא ביקשה חמש דקות לסיעה.
יצחק הרצוג: היו"ר רוני בר-און:
יצחק הרצוג: אז נקבע חמש דקות לסיעה.
יצחק הרצוג: חבר הכנסת הרצוג, אנחנו נטרח להדגיש בפני יושבת-ראש האופוזיציה שאתה הוא זה שהצעת שלוש דקות.